laion/Wikipedia-Exotic huggingface dataset:
אליו קפראדוסי

אליו קפראדוסי (באיטלקית: Elio Capradossi; נולד ב-11 במרץ 1996) הוא כדורגלן איטלקי המשחק בעמדת הבלם בקליארי. קפראדוסי הוא תוצר מחלקת הנוער של רומא, עימה זכה בעונת 16–2015 באליפות הפרימוורה (אליפות הנוער של איטליה) עם הקבוצה עד גיל 19 של רומא, כאשר הוא שימש כקפטן הקבוצה. בקיץ של שנת 2016, הוא הושאל לבארי מהסרייה ב'. הופעת הבכורה שלו הגיעה ב-24 בספטמבר כשחקן פותח במשחק נגד בנוונטו באצטדיון סאן ניקולה. בינואר 2018, לאחר עונה וחצי של השאלה בבארי, הוא שב לשורותיה של רומא. ב-6 במאי 2018, הוא רשם את הופעת הבכורה שלו בקבוצה הבוגרת של רומא במסגרת ניצחון החוץ 0–1 על קליארי, כאשר הוא עשה זאת כשחקן פותח. ב-20 ביולי, הוא הושאל פעם נוספת לקבוצה מהסרייה ב', הפעם לספציה, כשתקופת ההשאלה נמשכה עד ל-30 ביוני 2019. ב-1 באוגוסט, הוא חתם על חוזה לארבע שנים בשורות ספציה. עם נבחרת איטליה עד גיל 17 הוא נטל חלק באליפות אירופה עד גיל 17 לשנת 2013 ובגביע העולם עד גיל 17 לשנת 2013. את הופעת הבכורה שלו במדים הלאומיים של הנבחרת האיטלקית עד גיל 21 הוא ערך ב-5 באוקטובר 2017 במסגרת משחק ידידות נגד נבחרת הונגריה עד גיל 21, שנגמר בניצחון 2–6 לזכות האיטלקים. הודות לאימו, קפראדוסי היה רשאי לשחק באחת מהנבחרות הבוגרות של אוגנדה או של הרפובליקה הדמוקרטית של קונגו. קפראדוסי נולד בקמפלה, אוגנדה ועבר לאיטליה, כשהיה בן שנתיים. לאחר מכן, הוא קיבל אזרחות איטלקית. רומא אליפות פרימוורה (1): 2015/16 מדיה וקבצים בנושא אליו קפראדוסי בוויקישיתוף אליו קפראדוסי, באתר Transfermarkt אליו קפראדוסי, באתר Soccerway אליו קפראדוסי, באתר WorldFootball.net אליו קפראדוסי, באתר FootballDatabase.eu רשמי: רומא משאילה את קפראדוסי לספציה מהסרייה ב' קפראדוסי חותם לארבע שנים בספציה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליו קפראדוסי".
ואלריו ורה

ואלריו ורה (באיטלקית: Valerio Verre; נולד ב-11 בינואר 1994) הוא כדורגלן איטלקי המשחק בעמדת הקשר בסמפדוריה. ורה הוא תוצר מחלקת הנוער של רומא, שבשורותיה חתם על חוזה לחמש שנים בקבוצה הבוגרת במאי 2012. ב-30 ביולי, הוא היה מעורב בהעברה של החלוץ מאטיה דסטרו מגנואה, בעוד שהוא ושחקן נוסף ביצעו את מעברם לגנואה. בעונתו היחידה בקבוצה הוא לא שותף באף משחק, משום שבאותה העונה הוא הושאל לסיינה. הוא ערך את משחק הבכורה שלו במסגרת הגביע האיטלקי עבור הקבוצה ב-19 באוגוסט 2012, ובו הוא כבש את שער הניצחון מול ויצ'נצה. ביוני 2013, רומא רכשה בחזרה את ורה. לאחר שחזר לרומא ביוני 2013, ורה נמכר לאודינזה ביחד עם ניקולאס לופז (ששוויו הוערך בכמיליון אירו) כחלק מעסקה שכללה את הבלם אל-מהדי בן עטיה, שביצע את מעברו לזאבים עבור 13 וחצי מיליון אירו. לאחר שהתאמן במדי אודינזה, ב-2 בספטמבר 2013 הוא הושאל לקבוצת הסרייה ב', פלרמו. ב-13 ביולי 2014, אודינזה רכשה את כרטיס השחקן של ורה מידי רומא עבור 900 אלף אירו. ב-12 ביולי 2014, הוא הושאל לפרוג'ה, שם הפך במהרה לשחקן הרכב. הוא עזר לקבוצה להגיע לשלבי פלייאוף העלייה של הסרייה ב', כשאת אותה העונה הוא סיים עם חמישה שערים וארבעה בישולים. לאחר תקופת השאלה נוספת בפסקארה ורכישתו על ידי סמפדוריה, הוא הושאל פעם נוספת לפרוג'ה ב-17 באוגוסט 2018 בעסקה אשר כללה אפשרות רכישה. לאחר עונה אחת כמושאל במדי פרוג'ה, הוא הושאל להלאס ורונה בעסקה אשר כללה אפשרות רכישה. ב-29 בינואר 2022 הושאל לאמפולי. לאחר שהיה חלק מנבחרות איטליה עד גיל 16 ועד גיל 17, הוא החל לשחק בנבחרת עד גיל 18 תחת הדרכתו של אלבריגו אבאני, שהעניק לו את סרט הקפטן, אף על פי שהיה מתחת לגיל המקובל. ב-12 באוגוסט 2015, הוא ערך את הופעת הבכורה שלו בנבחרת האיטלקית עד גיל 21 במסגרת משחק ידידות נגד נבחרת הונגריה עד גיל 21. פלרמו סרייה ב' (1): 2013/14 רומא אליפות פרימוורה (1): 2010/11 מדיה וקבצים בנושא ואלריו ורה בוויקישיתוף ואלריו ורה, באתר Transfermarkt ואלריו ורה, באתר Soccerway ואלריו ורה, באתר WorldFootball.net ואלריו ורה, באתר FootballDatabase.eu ורה חוזר לקישור של פרוג'ה הקשר האיטלקי, ואלריו ורה, מגיע להלאס ורונה כדי לחזק את הקישור שלה
Good Life

האם התכוונתם ל... Good Life (שיר של קניה וסט) Good Life (שיר של ואן ריפאבליק) Good Life (שיר של טוני ברקסטון)
תרנגול הודו קליפורני

תרנגול הודו קליפורני (שם מדעי: Meleagris californica) הוא מין נכחד של תרנגול הודו שחי באמריקה הצפונית ומאובניו התגלו בעיקר בקליפורניה, ממנה קיבל את שמו. המאובנים התגלו לאורך קליפורניה ממחוז סנטה ברברה בצפון עד למחוזות אורנג' ולוס אנג'לס בדרום. הוא תואר לראשונה ב-1909. במקור הוא שויך בידי המתאר גריט סמית מילר (אנ'), לסוג טווס (Pavo) אך בהמשך עבר לסוג תרנגול הודו (Meleagris). תרנגול זה דמה לקרובו החי - תרנגול הודו מצוי, אך כנראה היה נמוך ומוצק ממנו ומותאם יותר לחיים על הקרקע. הוא בעל קירבה רחוקה מעט יותר לתרנגול הודו עינוני, החי בעיקר ביערות גשם באמריקה המרכזית. מין זה הסתובב ביערות פתוחים, ערבות עשב וסביבות דומות בקליפורניה. ממצאים רבים של תרנגולי הודו התגלו בבורות הזפת בלה בריאה שבלוס אנג'לס, לצידם של בעלי חיים רבים אחרים מהפליסטוקן, בהם ממותה קולומביאנית, סמילודון, זאב בלהות, עצלני קרקע ועוד. ככל הנראה קבוצת תרנגולים נתקעה בבורות הזפת ולא יכלה לעוף עוד, וגם משכה אחריה טורפים שנתקעו גם הם בבורות. ככל הנראה תרנגול ההודו נכחד כתוצאה מציד יתר אנושי, מאחר שנמצאו עדויות לציד תרנגולי הודו לאורך אמריקה הצפונית. מאובניו האחרונים התגלו לפני 10,000 שנה, בעת ההולוקן. מדיה וקבצים בנושא תרנגול הודו קליפורני בוויקישיתוף תרנגול הודו קליפורני, באתר GBIF (באנגלית)
יחסי אלבניה–מקסיקו

יחסי אלבניה–מקסיקו הם יחסי החוץ בין אלבניה ומקסיקו. בנובמבר 1976 ביקשה מקסיקו את תמיכתה של אלבניה ביחס למועמדותו של הנשיא לשעבר לואיס אצ'ווריה אלברס לתפקיד מזכ"ל האו"ם, ואכן אלבניה הסכימה לתמוך בו. בדצמבר 1986 ביקר הנשיא לשעבר לואיס אצ'ווריה אלברס באלבניה, ובשנת 1987 הציעו הדיפלומטים המקסיקנים הסכם תרבותי עליו חתמה אלבניה. בשנת 1989 פגש סגן השר לענייני חוץ האלבני, במהלך שהותו במקסיקו, את ראש הפרלמנט, ראש הסנאט, סגן שר החוץ וכו', ובספטמבר באותה השנה נחתם הסכם התרבות בין אלבניה ומקסיקו. בשנת 1990, נתנה מקסיקו תגובה שלילית לבקשת שר החוץ של אלבניה בשל התחייבויות ממשלתיות בזמן המבוקש. באותה שנה ביקרה אלבניה קבוצה מהפרלמנט המקסיקני. ב-1 במרץ 1993 שלח ראש הממשלה האלבני אלכסנדר מקסי, מכתב לנשיא מקסיקו, שם ביקש ממנו לשלוח משלחת דיפלומטית על מנת להעריך את הזדמנויות השיתוף בין המדינות, אך מקסיקו לא הגיבה להצעה זו. לרגל החגיגות הלאומיות ביקר השגריר המקסיקני מר מריו מויה פלנסיה באלבניה בנובמבר 1998. בפגישה הראשונה עם שר החוץ מילוא דיבר השגריר פלנסיה בעד קידום היחסים הבילטרליים בין אלבניה למקסיקו. כמו כן במהלך הפגישה, הוא הבטיח ביקור במקסיקו במהלך סיורו המתוכנן באמריקה הלטינית. במהלך 2003 הזמין נשיא המדינה ושר החוץ של מקסיקו את ראש הממשלה ושר החוץ של אלבניה להשתתף בפעילות שאורגנה על ידי מקסיקו בנוגע לשיתוף פעולה עם האו"ם, כמו הפורום העולמי החמישי "חדשנות ואיכות השלטון במאה ה-21" (3–7 בנובמבר 2003) והוועידה המדינית בפרופיל הגבוה נגד השחיתות (9–11 בנובמבר 2003). בשתי הפעילויות אלבניה לא נכחה. החל מ-18 באפריל ל-23 בדצמבר 2004 השתתף יו"ר הפרלמנט האלבני, סרבט פולמבי, בעצרת האיחוד הבין-פרלמנטרי שהתקיים במקסיקו סיטי. בהזדמנות זו הוא פגש כמה נכבדים מקסיקנים. מקסיקו תמכה במועמדות של אלבניה להיות חלק ממועצת ECOSOC (המועצה הכלכלית והחברתית של האו"ם) בספטמבר 2004. בעצרת ה-24 של ארגון הימים הבינלאומי, בדצמבר 2005, אלבניה תמכה במועמדות של מקסיקו לתפקיד המועצה של ארגון זה. אלבניה מוסמכת למקסיקו משגרירותה בוושינגטון הבירה, ארצות הברית. מקסיקו מוסמכת לאלבניה משגרירותה ברומא, איטליה ובנוסף מחזיקה קונסוליית כבוד בטירנה. מדיה וקבצים בנושא יחסי אלבניה–מקסיקו בוויקישיתוף יחסי אלבניה–מקסיקו באתר web‏, 22 במרץ 2013 יחסי אלבניה–מקסיקו באתר web‏, 22 במרץ 2013
דאגלס מקגרגור

האם התכוונתם ל... דאגלס מקגרגור (איש צבא) דאגלס מקגרגור (פסיכולוג)
זמן להתעורר (שיר)

זמן להתעורר הוא סינגל של להקת "הדג נחש", שיצא לאור ב-24 בפברואר 2013, כסינגל השני מתוך אלבום הנושא את אותו השם, וכשיר הנושא של האלבום, ושל סרטו של אבי נשר, "פלאות". השיר נכתב והולחן על ידי חברי הלהקה, והופק על ידי יוסי פיין, בדומה לשאר שירי האלבום, ומשלב בתוכו את סגנונו הייחודי של הלהקה, המכיל בתוכו שילוב של היפ הופ ופאנק, יחד עם סגנון הדאבסטפ. השיר נוצר בעקבות המחאה החברתית בישראל 2011, שחברי הלהקה השתתפו בה. השיר משמש כשיר הנושא של סרטו של אבי נשר, "פלאות", שיצא לאור באותה שנה של צאת השיר, ואת תסריטו כתבו יחד נשר וסולן הלהקה שאנן סטריט. גם לשורה "כשמישהו על עצמו שופך חומר בעירה איך זה שאנחנו מרגישים עם זה רע" יש קשר ישיר ואדוק למחאה החברתית, בשורה זו מתייחסת הלהקה לפעיל החברתי, משה סילמן שהצית עצמו מול מצלמות התקשורת כאקט מחאה, במהלך הפגנה לציון שנה למחאת האוהלים ב-14 ביולי 2012. בביקורת על האלבום "זמן להתעורר", אמר יוסי חרסונסקי כי בשיר "נשמע להקה שאיחרה את רכבת המהפכה, והיום כבר נשרכת אחרי קרון מנותק בדאווין של כמה רע לנו. כבר אמרתם את הדברים האלה, ותראו מה קורה. השלטון, התקשורת, המסריח מהראש, העוולה. 'מול כולנו אין סיכוי שהם יחזיקו עוד הרבה'. הצחקתם. יצאנו לרחובות ומה יצא? אבל מה, המוזיקה – סבבה. אוריינטל. דאבסטפ. ערבי. מערבי, ראפ. פופ. אלקטרוני. אפקטים, דרבוקות. עושה יותר כייף רגעי מאשר רצון לצאת". השיר זכה להצלחה רבה במצעד השבועי של תחנת הרדיו גלגלצ, "אחד אחד", תוך שנכנס אליו לראשונה למקום ה-8, ובשיאו הגיע למקום הראשון, תוך שצעד כ-13 שבועות. במצעד השבועי של תחנת הרדיו רשת ג', זכה השיר להצלחה מתונה, תוך שנכנס אליו לראשונה למקום ה-26, בשיאו הגיע למקום ה-19, וצעד כשבעה שבועות. במצעד הפזמונים העברי השנתי של תחנת הרדיו גלגלצ לשנת תשע"ג, הגיע השיר למקום החמישי. במצעד השנתי של חברת מדיה פורסט, המאגד את השירים המושמעים ביותר ברדיו בשנת 2013, הגיע השיר למקום ה-46. לשיר הופק וידאו קליפ רשמי, אותו ביים נועם ורדי. הקליפ פורסם ב-20 במרץ 2013, בערוץ היוטיוב של הלהקה, כחודש לאחר צאת הסינגל. נכון לאוגוסט 2020, מונה הצפיות של הקליפ עומד על כ-4 מיליון צפיות. סרטון השיר "זמן להתעורר" באתר יוטיוב לדף השיר באתר הספרייה הלאומית הדג נחש מכריזים: "זמן להתעורר", באתר ‏מאקו‏, 24 בפברואר 2013 nrg מעריב, האזינו לשיר החדש של הדג נחש, באתר nrg‏, 24 בפברואר 2013 יונתן ריגר, ‏שיר מחאה | הסיפור מאחורי "הזמן להתעורר", באתר ‏מאקו‏, 18 בפברואר 2021 הדג נחש - זמן להתעורר האלבום, באתר יוסמיוסיק, ‏2013-04-08 המצעד השבועי 21.3.2013, באתר גלגלצ המצעד השבועי 23.5.2013, באתר גלגלצ המצעד השבועי 27.6.2013, באתר גלגלצ 14.3.2013, באתר "פזמונט" 1.8.2013, באתר "פזמונט" 9.5.2013, באתר "פזמונט" המצעד השנתי הישראלי תשע"ג, באתר גלגלצ אסף נבו, ‏מצעד ההשמעות השנתי: אריק איינשטיין מוביל בפער עצום, באתר ‏מאקו‏, 2 בינואר 2014 הדג נחש - זמן להתעורר (קליפ רשמי), סרטון באתר יוטיוב (אורך: 3:55) זמן להתעורר (אלבום), באתר "פזמונט"
קופטבו

קופטבו (ברוסית: Коптево) הוא ראיון של המחוז הצפוני של העיר הפדרלית מוסקבה, שברוסיה. שטח הראיון הוא 5.38 קמ"ר ואוכלוסייתו מונה 102,238 תושבים (2020). אחד הכבישים המהירים הגדולים במוסקבה, "סברו זאפאדנאיה חורדה" (אנ'), עובר בראיון. האורך הכולל של הכבישים בראיון הוא 21.8 ק"מ. אחד האצטדיונים הישנים במוסקבה "נאוקה" נמצא בראיון. תיאטרון "בז ויוסקי" כנסיית הקדוש הגדול גיורגיי מקדש נושאי התשוקה המלכותית הקדושה מדיה וקבצים בנושא קופטבו בוויקישיתוף אתר האינטרנט הרשמי של קופטבו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
יונדאי ויז'ין G

יונדאי ויז'ין G (באנגלית: Hyundai Vision G, קרוי גם: Hyundai Vision G Concept Coupé) היא מכונית קונספט בתצורה מכונית ספורט מהודרת בסגנון קופה מתוצרת יצרנית הרכב יונדאי מוטור אשר הוצגה בשנת 2015. דגם "יונדאי ויז'ין G" השתתף באירוע צדקת רכב "Pebble Beach Concours d'Elegance" (אנ') בקליפורניה באוגוסט 2015, לאחר שהוצג לראשונה ב-12 באוגוסט במוזיאון האמנות של מחוז לוס אנג'לס. 2 דלתות + דלת אחורית. 4 מושבים. מנוע קדמי. מנוע בנזין, ראש הצילינדר בנוי מאלומיניום. מנוע "יונדאי" 5.0 ליטר מסדרה "Hyundai Tau engine" (אנ'). תאוצה בין 0–97 קמ"ש היא 6.0 שניות. "יונדאי ויז'ין G" "יונדאי ויז'ין G" - מבט לתא הנהג יונדאי מוטור יונדאי נוביס יונדאי אינטראדו מדיה וקבצים בנושא יונדאי ויז'ין G בוויקישיתוף יונדאי ויז'ין G, סרטון באתר יוטיוב יונדאי ויז'ין G, סרטון באתר יוטיוב יונדאי ויז'ין G, סרטון באתר יוטיוב "יונדאי ויז'ין G" genesis.com/us/en/genesis "יונדאי ויז'ין G" wsupercars.com/hyundai-2015-vision-g-concept "יונדאי ויז'ין G קופה קונספט" - מבט ראשון motortrend.com/news/hyundai-vision-g-coupe-concept-first-look "יונדאי ויז'ין G" topspeed.com/cars/hyundai/2016-hyundai-vision-g-coupe-concept
אקדמיצ'סקי

נפת אקדמיצ'סקי (ברוסית: Академический район; מילולית: "הנפה האקדמית") היא נפה במחוז הדרום-מערבי של העיר הפדרלית מוסקבה שברוסיה. שטחה הוא 5.8344 קמ"ר ואוכלוסייתה מונה 110,038 תושבים (2020). בשטחה ממוקמות תחנות מטרו "אקדמיצ'סקאיה" ו"פרופסויוזנאיה" של הקו קלוז'סקו-ריז'סקאיה ויש בה 22 בתי ספר תיכוניים ו-25 גני ילדים. מוזיאון דרווין הממלכתי (אנ') כנסיית תחיית השילוש בסטריאה צ'ריומושקי (רו') בניין סברבנק אנדרטת הו צ'י מין (אנ') תחנות מטרו "אקדמיצ'סקאיה" (אנ') ו"פרופסויוזנאיה" (אנ') מדיה וקבצים בנושא אקדמיצ'סקי בוויקישיתוף אתר האינטרנט הרשמי של אקדמיצ'סקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אברהם אשר

האם התכוונתם ל... אברהם אשר (איש ציבור) אברהם אשר (רב)
יחסי בוסניה והרצגובינה – מקסיקו

יחסי בוסניה והרצגובינה–מקסיקו הם יחסי החוץ בין בוסניה והרצגובינה ומקסיקו. בשנת 1991 נכנסה יוגוסלביה לסדרה של סכסוכים אתניים המכונים מלחמות יוגוסלביה. במהלך המלחמה, מועצת הביטחון של האומות המאוחדות קיבלה את החלטה 757 שקראה לכל המדינות להוציא את הצוות הדיפלומטי שלהם מבלגרד. כתוצאה מכך, מקסיקו שינתה את מעמד שגרירותה ל"ממונה על היחסים" וסירבה לכניסתם של כל פקיד יוגוסלבי שרצה לבקר במקסיקו. יתר על כן, פקידי ממשל מקסיקניים לא הורשו לנסוע ליוגוסלביה. עם זאת, מקסיקו נותרה אחת המדינות הבודדות שהעדיפו שלא לסגור את שגרירותה בבלגרד. בשנת 1995 העלתה מקסיקו את משלחתה הדיפלומטית בבלגרד בחזרה לרמת שגרירות וכוננה יחסים דיפלומטיים עם הרפובליקה הפדרלית של יוגוסלביה (לימים נודעה כסרביה ומונטנגרו) כיורשת של יוגוסלביה, ועם המדינות העצמאיות הטריות של בוסניה והרצגובינה, קרואטיה, סלובניה ורפובליקת מקדוניה. ב-15 באוגוסט 2001 כוננו בוסניה והרצגובינה ומקסיקו יחסים דיפלומטיים רשמיים. בוסניה והרצגובינה מוסמכת למקסיקו משגרירותה בוושינגטון די. סי., ארצות הברית. מקסיקו מוסמכת לבוסניה והרצגובינה משגרירותה בבלגרד, סרביה. מדיה וקבצים בנושא יחסי בוסניה והרצגובינה – מקסיקו בוויקישיתוף History of diplomatic relations between Mexico and Serbia (in Spanish) שגרירות מקסיקו בסרביה
יהודה לוי

האם התכוונתם ל... יהודה לוי (שחקן) – שחקן ישראלי, יליד 1979 רבי יהודה הלוי - פילוסוף, רופא ומשורר בימי הביניים. מחבר ספר הכוזרי. 1075–1141 בקירוב הרב פרופ' יהודה לוי (פיזיקאי) - פיזיקאי ואיש חינוך (1926 - 2019) פרופ' יהודה לוי (ביולוג) - ראש המחלקה למדעי החיים באוניברסיטת בר-אילן, 1949 - 1996 יהודה לוי (כדורסלן) – כדורסלן עבר ישראלי
Not Shy

Not Shy הוא המיני-אלבום (פלייליסט מורחב) השלישי במספר של להקת הבנות הדרום קוריאנית איצי. המיני אלבום יצא לאור תחת חברת התקליטים JYP Entertainment, ב-17 באוגוסט 2020. ב-22 ביוני של שנת 2020, חדשות SPOTV דיווחו כי להקת הבנות איצי מתכננת להוציא אלבום מאוחר יותר באוגוסט של אותה השנה. מאוחר יותר, JYP Entertainment אישרו את הדבר וסיפרו כי המיני אלבום אכן מתוכנן לצאת באוגוסט של אותה השנה. ב-30 ביוני, יצאה חברת התקליטים של הבנות בהצהרה ברשתות החברתיות על כך שיוציאו אלבום לקיץ והצהירו על תאריך, 17 באוגוסט. חצי שנה לאחר המיני אלבום הקודם שלהן IT'z ME. באותו יום של ההצהרה, העלו הבנות לרשת החברתית של הלהקה פוסטר וטריילר לאלבום המתוכנן. עד לתאריך היציאה לאור של האלבום הבנות התראיינו בתוכניות בידור וכאשר נשאלו על האלבום המתוכנן הן אמרו: "האלבום הזה בהחלט בולט מן השאר, הוא יותר אגרסיבי ומעורר השראה, כזה שיגרום למאזינים להרגיש בטוחים בעצמם". ב-31 ביולי, הועלה תאריך הזמנות מוקדמות של האלבום ותמונת האלבום הופצה, ב-6 באוגוסט, הועלו תמונות אישיות של כל אחת מחברות הקבוצה בצילומי קמפיין לאלבום החדש. ב-17 באוגוסט, לאחר שידור חי של הבנות ברשתות יוטיוב ו"V-LIVE" בו הן מספרות על האלבום, הוא שוחרר לקהל המאזינים. ביום ההוצאה לאור, נערך שידור חי של הבנות בו קידמו את האלבום, סיפרו עליו, ספרו והעבירו את הזמן לאחור עד יציאתו עם המעריצים, ולאחר מכן הופיעו עם מספר שירים מהאלבום בהופעה חיה. ב-20 באוגוסט, חזרו הבנות להתארח בתוכניות טלוויזיה כחלק ממסע הקידום של אלבומן החדש. ב-11 באוגוסט 2020, JYP פרסמה טיזר רשמי לקליפ של רצועת הכותרת של אלבום בשם "Not Shy" גם היא ביוטיוב. ב-17 באוגוסט, עם היציאה לאור של המיני אלבום, קליפ רצועת הכותרת הוקרן גם הוא בהקרנת בכורה דרך יוטיוב ו-V-LIVE. SPOTVNEWS, [단독'괴물 신인' 있지, 7월 말 컴백…4연속 메가히트 노린다], SPOTVNEWS, ‏2020-06-22 (בקוריאנית) ITZY Confirmed To Make Summer Comeback, Soompi, ‏1592827159 (באנגלית) ITZY, '걸크러시 끝판왕'의 기습 컴백..8월 17일 'Not Shy' 발매 [공식], n.news.naver.com (בקוריאנית) JYP Entertainment, "ITZY <Not Shy> COMEBACK POSTER", ‏8 באוגוסט 2020 JYP Entertainment, "ITZY" Not Shy "Opening Trailer, ‏7 באוגוסט 2020 Korea JoongAng Daily, Itzy teases summer single 'Not Shy' dropping on Aug. 17, ‏31 ביולי 2020 YouTube, «[ITZY - Not Shy Comeback Stage - M COUNTDOWN 200820 EP.679».], YouTube.com, ‏20 באוגוסט 2020 ITZY, JYP Entertainment, ITZY “Not Shy” M/V, youtube.com, ‏17 באוגוסט 2020 מידע על האלבום Not Shy באתר MusicBrainz האלבום Not Shy באתר Discogs
יחסי הממלכה המאוחדת – ניגריה

יחסי הממלכה המאוחדת–ניגריה הם היחסים הדו-צדדיים שבין הממלכה המאוחדת של בריטניה הגדולה לבין ניגריה. במאות ה-17 וה-18 הגיעו לאזור ניגריה גם האנגלים. בשנת 1807, ביטלה בריטניה את סחר העבדים בניגריה. בשנת 1866 השתייכה ניגריה למושבת סיירה לאון הבריטית. בשנת 1874, עברה לשליטתה של מושבת חוף הזהב הבריטית. בשנת 1886 הייתה ניגריה למושבת חסות בריטית נפרדת. בזמן מלחמת העולם הראשונה ובזמן מלחמת העולם השנייה לא הייתה התעוררות פוליטית משמעותית בניגריה. לאחר סיום מלחמת העולם השנייה החלה דרישה בקרב תושבי ניגריה לעצמאות. בשנת 1957 העניקו הבריטים עצמאות למזרח ולמערב ניגריה וכראש ממשלה נבחר אבובכר טפאווה בלווה, וזמן קצר לאחר מכן הוענקה עצמאות גם לצפון ניגריה. ב-7 באוקטובר 1960 הצטרפה ניגריה לאו"ם כחברה ה-99. מאז העצמאות שמרה ניגריה על יחסים נוחים עם בריטניה. ישנם כ-250,000 אזרחים ניגרים או בעלי אזרחות כפולה החיים בבריטניה. יש הטוענים כי הפזורה הניגרית הכוללת בבריטניה היא הרבה יותר ממיליון. מאידך, 20,000 אזרחים בריטים חיים בניגריה. חטיפת אומרו דיקו מדיה וקבצים בנושא יחסי הממלכה המאוחדת – ניגריה בוויקישיתוף Nigeria-UK relations to grow stronger in the next century באתר משרד החוץ הבריטי
אנדריי טיחונוב

האם התכוונתם ל... אנדריי טיחונוב (מתמטיקאי) אנדריי טיחונוב (כדורגלן)
יסנטוקי (כדורגל)

יסנטוקי (ברוסית: Ессентуки) הוא מועדון כדורגל מקצועני ברוסיה מהעיר בעלת אותו שם במחוז סטברופול, שנוסד בשנת 2016. מאז עונת 2020/21 הוא מתמודד באליפות PFL, השלישית בחשיבותה ברוסיה. קבוצת הכדורגל של יסנטוקי הופיעה בשנת 2016 והחלה להתמודד בתחרויות חובבניות במחוז סטברופול, שם הקבוצה סיימה במקום השישי וחזרה על הישג זה שנה לאחר מכן. בשנת 2018 המועדון סיים במקום העשירי והאחרון בטבלת האליפות, לאחר שניצח רק משחק אחד מתוך 18. בשנת 2019, עם העלאת מספר המשתתפות באליפות ל-14, סיימה הקבוצה במקום הלפני אחרון. ב-29 ביולי 2020 נודע שהמועדון עבר בהצלחה את הליך הרישוי להשתתפות בטורנירים רשמיים בחסות התאחדות הכדורגל הרוסית. המשחק הראשון של המועדון ברמה המקצוענית היה המפגש עם ספרטק נלצ'יק במסגרת שלה 1/256 בגביע הרוסי (0:5). אתר האינטרנט הרשמי של יסנטוקי (ברוסית) יסנטוקי, ברשת החברתית אינסטגרם יסנטוקי, ברשת החברתית VK יסנטוקי, סרטונים בערוץ היוטיוב פרופיל, באתר Transfermarkt "Профиль клуба" (ברוסית). ПФЛ. נבדק ב-2020-08-15. "Чемпионат Ставропольского края по футболу. Первая группа — 2016. Федерация футбола Ставропольского края". www.ffsk.ru. נבדק ב-2020-08-15. "Чемпионат Ставропольского края по футболу. Первая группа - 2017. Федерация футбола Ставропольского края". www.ffsk.ru. נבדק ב-2020-08-15. "Первенство России по футболу среди команд IV дивизиона – регионы ЮФО-СКФО 2018 год". Футбол ЮФО-СКФО (ברוסית). 2018-12-03. נבדק ב-2020-08-15. Alexey Tikhonenko. "ФК «Ессентуки» будет играть в Первенстве России по футболу". newstracker.ru (ברוסית). נבדק ב-2020-08-15. "В новом сезоне Первенства России по футболу Ставрополье представят три клуба". atvmedia.ru (ברוסית). נבדק ב-2020-08-15. "ФК «Ессентуки» разрешили идти в ПФЛ Юг с одним футболистом". Футбол ЮФО-СКФО (ברוסית). 2020-06-17. נבדק ב-2020-08-15. "«Спартак-Нальчик» в Кубке России не был гостеприимен к «Ессентукам»". ИА Красная Весна (ברוסית). נבדק ב-2020-08-15.
פורטה טאגאנרוג

פורטה הוא מועדון כדורגל מקצועני רוסי מהעיר טאגאנרוג, המתמודד בבית 1 של אליפות PFL. המועדון נוסד בשנת 2020 והוא מארח את משחקי הבית באצטדיון פורטה ארנה בעיר טאגאנרוג המכיל 3,400 מושבים. הצעות להקמת מועדון כדורגל מקצועני בעיר טאגאנרוג הופיעו בשנת 2018, במהלך שיפוץ האצטדיון המקומי, שהתקיים לקראת המונדיאל. נחתם הסכם עם חברת Forte Home GmbH, יצרנית ציוד לחימום ושאיבת מים. ראש החברה, אלכסנדר דניסוב, הפך לנשיא המועדון החדש למאמן הראשי מונה יליד טאגאנרוג אלכסיי גרסימנקו, שעבד בעבר במועדונים כמו דינמו קייב, קרסנודר וקובאן. ב-16 ביוני 2020 המועדון עבר בהצלחה את הליך הרישוי להשתתפות בטורנירים רשמיים בחסות התאחדות הכדורגל הרוסית, כאשר הנהלת הקבוצה שמה לה למטרה להעפיל לליגה הלאומית בתוך עונה אחת. המועדון מארחת את משחקיו בפורטה ארנה, אצטדיון הממוקם ברחוב. ספורטיבנאיה 2A בטאגאנרוג. האצטדיון כולל קיבולת של 3,400 צופים ובשנת 2020 עבר שיפוץ בהיקף מלא. אתר האינטרנט הרשמי של פורטה טאגאנרוג (ברוסית) פורטה טאגאנרוג, ברשת החברתית אינסטגרם פורטה טאגאנרוג, ברשת החברתית VK פורטה טאגאנרוג, סרטונים בערוץ היוטיוב פרופיל, באתר Transfermarkt ""פורטה טאגאנרוג"" (ברוסית). PFL. נבדק ב-2020-08-09. "Крупный донской инвестор создал футбольный клуб в Таганроге". gorodn.ru. נבדק ב-2020-08-09. "Чемпионат-Ростов - Как Таганрогу ФОРТЕнуло: что нужно знать о главном футбольном спонсоре на родине Чехова". championat-rostov.ru. נבדק ב-2020-08-09. "клуб". fc-forte.ru. נבדק ב-2020-08-09. "ФК «Форте» Таганрог возглавит футболист Алексей Герасименко". DonDay - новости Таганрога. Происшествия, события, новости бизнеса, политики, культуры и спорта. (ברוסית). נבדק ב-2020-08-09. "Чемпионат-Ростов — Алексей Герасименко: «Был просто шокирован, когда „Таганрог" прекратил существование»". championat-rostov.ru. נבדק ב-2020-08-09. "РРООФФ — Футбольный клуб «Форте» из Таганрога получил лицензию для участия в турнире ПФЛ!". rrooff.ru. נבדק ב-2020-08-09. "Созданный в Таганроге футбольный клуб «Форте» постарается пройти в ФНЛ по итогам первого сезона в ПФЛ — президент клуба — Москва || Интерфакс Россия". www.interfax-russia.ru (ברוסית). נבדק ב-2020-08-09. "Стадион «Форте Арена» — официальный стадион ФК «Форте»". fc-forte.ru. נבדק ב-2020-08-09.
טואפסה (כדורגל)

טואפסה הוא מועדון כדורגל מקצועני רוסי מהעיר טואפסה שבמחוז קרסנודאר. המועדון נוסד ב-16 ביוני 2020 ומאז עונת 2020/2021 מתמודד באליפות LFL (הרביעית בחשיבותה במדינה). התאריך הרשמי להקמת המועדון הוא 16 ביוני 2020, כאשר המועדון קיבל רשמית רישיון תפעול מהתאחדות הכדורגל הרוסית, בעוד שהמועדון נרשם רשמית כישות משפטית ב-25 בפברואר באותה שנה. בעבר הקבוצה המקומית הייתה זוכה לתקצוב מוניציפלי והיה ממומן ישירות מתקציב העיר טואפסה והתמודדה בטורנירים חובבניים של מחוז קרסנודאר. סרגיי לז'נצב מונה למאמן הראשי של הקבוצה ביוני 2020. בעונת 2020/21 הקבוצה החלה להתחרות באליפות הליגה המקצוענית ובגביע הרוסי. כבר בעונת הבכורה הייתה מעורבת בשערורייה רבתי כשנודע כי היא הציבה 2 שחקנים מתחזים למשחק ליגה נגד סק"א רוסטוב ב-21 בספטמבר 2021 במקום השחקנים האמיתיים שהיא רשמה למשחק, כדי להימנע מספיגת הפסד טכני לאחר שמחצית מהסגל התגלה חיובי בבדיקת קורונה. בעקבות זאת נפסקו לה 2 הפסדים טכניים, על הונאה ואי שיתוף הרשויות במידע על הידבקות שחקנים בנגיף הקורונה. בעקבות המשחק, המאמן סרגיי לז'נצב הושעה מכל פעילויות הקשורות לכדורגל לתקופה של שנה אחת והמועדון ספג קנס על הפרת תקנות תברואתיות בארגון המשחק. במקביל נרשמו מקרים של הידבקות בנגיף הקורונה במועדון והמשחק הבא (ב-27 בספטמבר) מול מועדון לגיון דינמו מחצ'קלה בוטל. ב-16 בדצמבר 2021, התאחדות הכדורגל הרוסית, הודיע כי נשלל מהמועדון מעמדו כמועדון מקצועני והוא יתמודד בליגת הכדורגל החובבנית של רוסיה בגין מסירת מידע כוזב במכוון, כמו גם שימוש במסמכים מזויפים. מנכ"ל המועדון ורופא הקבוצה הושעו מכל פעילות הקשורה לכדורגל למשך שישה חודשים והמועדון חדל להתמודד בליגות המקצועניות. הקבוצה מארחת את משחקיה במגרש של בית ספר MBU מספר 6, שנבנה בשנת 1956. במגרש שני יציעים: היציע המערבי מאכלס 800 צופים, בעוד היציע המזרחי מכיל 1,570. המגרש ממוקם ברחוב מקסים גורקי, לא רחוק מנמל טואפסה. אתר האינטרנט הרשמי של טואפסה (ברוסית) טואפסה, ברשת החברתית VK פרופיל, באתר Transfermarkt "ФК «Туапсе»" (ברוסית). נבדק ב-2020-08-08. "ФК «Черноморец» сыграет с дебютантом ПФЛ «Туапсе»". Кубань 24 (ברוסית). 2020-07-21. "Профиль клуба" (ברוסית). ПФЛ. "ФК «Туапсе» скрывает планы на ПФЛ Юг 2020/21". Футбол ЮФО-СКФО (ברוסית). 2020-06-20. נבדק ב-2020-08-08. "Как мы брали Туапсе — Официальный сайт ФК «Кубань»". fckuban.com. נבדק ב-2020-08-08. "ФК «Туапсе» подал заявку на лицензирование в ПФЛ". www.stavki.ru. נבדק ב-2020-08-08. "Итоги матчей 1/256 финала Бетсити Кубка России". rfs.ru (ברוסית). נבדק ב-2020-08-08. Скандал в ПФЛ: «Туапсе» выпустил двух подставных игроков под чужими именами – свой состав кончился 😱
גביע ווינר בכדורסל 2020/2021

גביע ווינר בכדורסל לעונת 2020/2021 היא התחרות ה-15 להיווסדו של מפעל גביע ווינר סל. כל קבוצות הליגה לקחו חלק בטורניר מלבד הפועל תל אביב, בשל השתתפותה במוקדמות ליגת האלופות בכדורסל.